ຜູ້ນຳ ເກົາຫຼີເໜືອ ຮຽກຮ້ອງ ໃຫ້ສ້າງຈະຫຼວດ ທີ່ແຮງຂຶ້ນ 
ຜູ້ນຳຂອງເກົາຫຼີເໜືອ ຮຽກຮ້ອງໃຫ້ ພັດທະນາຈະຫຼວດ ທີ່ມີປະສິດທິພາບແຮງຂຶ້ນ ຫຼັງຈາກການຍິງຈະຫຼວດໄລຍະໄກ ເມື່ອອາທິດແລ້ວ.
ຜູ້ນໍາຂອງເກົາຫຼີເໜືອຮຽກຮ້ອງໃຫ້ພັດທະນາຈະຫຼວດທີ່ມີປະສິດ ທິພາບແຮງຂຶ້ນຫຼັງຈາກໄດ້ມີການຍິງຈະຫຼວດໄລຍະໄກທີ່ປະສົບ ຄວາມສຳເລັດໃນອາທິດແລ້ວນີ້ ສື່ມວນຊົນຂອງທາງການເກົາຫຼີເໜືອລາຍງານໃນວັນເສົາມື້ນີ້ວ່າ ທ່ານກິມ ຈົງ ອຸນ ໄດ້ທຳການຮຽກຮ້ອງ ເພື່ອປັບປຸງໃຫ້ຈະຫວດ ເກົາຫຼີເໜືອມີຄວາມກ້າວໜ້າດັ່ງກ່າວຢູ່ທີ່ງານລ້ຽງແຫ່ງນຶ່ງໃນນະ ຄອນພຽງຢາງເມື່ອວັນສຸກວານນີ້ ສະຫະລັດ ເກົາຫຼີໃຕ້ ຍີ່ປຸ່ນແລະລັດຖະບານຂອງປະເທດອື່ນໆ ໄດ້ປະນາມ ການຍິງຈະຫຼວດຂອງເກົາຫຼີເໜືອໃນອາທິດແລ້ວນີ້ ວ່າ ເປັນການທົດລອງລູກສອນໄຟຂີປະນາວຸດ ທີ່ຖືກຫ້າມພາຍ ໃຕ້ມະຕິຂອງສະພາຄວາມໝັ້ນຄົງອົງການສະຫະປະຊາຊາດ ເກົາຫຼີເໜືອກ່າວວ່າ ຈະຫຼວດທີ່ປະກອບດ້ວຍສາມທ່ອນຂອງຕົນໄດ້ປະສົບກັບຄວາມສຳ ເລັດໃນການນຳເອົາອັນທີ່ເກົາຫຼີເໜືອເອີ້ນວ່າ ດາວທຽມພະຍາກອນອາກາດຂຶ້ນສູ່ວົງໂຄ ຈອນ ໄລຍະເວລາໃນການຍິງຈະຫຼວດຂອງເກົາຫຼີເໜືອໄດ້ສ້າງຄວາມແປກໃຈໃຫ້ແກ່ພວກນັກ ສັງເກດການ ແລະພວກນັກການທູດຕາເວັນຕົກຫຼາຍໆທ່ານ ຍ້ອນລາຍງານຂ່າວພຽງນຶ່ງ ມື້ກ່ອນນັ້ນສະເໜີແນະໃຫ້ເຫັນວ່າ ເກົາຫຼີເໜືອໄດ້ມ້າງຈະຫຼວດອອກຈາກກັນຍ້ອນປະສົບ ກັບບັນຫາຍຸ່ງຍາກທາງດ້ານເທັກນິກ